Държавен вестник, бр. 30, 2010 г., стр. 11

БРОЙ  30	
Д Ъ Р Ж А В Е Н  В Е С Т Н И К 	
СТР.  11  
месеца след Началната дата на Фаза 1, първият 
одитиран период ще бъде от Началната дата 
на Фаза 1 до края на втората фискална година. 
(в) Независим одитор. Не по-късно от три 
месеца след Началната дата на Фаза 1 Глав­
ният получател уведомява Глобалния фонд за 
независимия одитор, който той е избрал за 
извършване на годишните одити, упоменати в 
алинея (б) на този член. Окончателният избор 
на независим одитор и условията на работата 
му подлежат на одобрение от Глобалния фонд, 
като това се осъществява не по-късно от шест 
месеца след Началната дата на Фаза 1.
(г) Одити на подполучатели. Главният по­
лучател осигурява провеждането на годишни 
одити на приходите и разходите на всеки 
подполучател на Средства от безвъзмездната 
помощ. Във връзка с това изискване Главният 
получател представя пред Глобалния фонд план 
за одити на подполучатели не по-късно от шест 
месеца след Началната дата на Фаза 1 и копие 
от всички проведени одити на подполучатели. 
Първият период на одит за подполучатели е не 
по-късно от първия период на одит, приложим 
по подточка (б) по-горе.
(д) Отчети за одитите. Главният получател 
предоставя на Глобалния фонд отчет за всеки 
един одит, организиран от Главния получател 
или подполучател, в съответствие с този член 
не по-късно от шест месеца след края на пе­
риода, за който се извършва одитът.
(е) Одит от страна на Глобалния фонд. 
Глобалният фонд си запазва правото само­
стоятелно или чрез посредник (като използва 
Средства от безвъзмездната помощ или други 
налични ресурси за тази цел) да извърши 
одитите, изисквани по това Споразумение, и/
или да направи финансов преглед, разслед­
ващ одит или оценка, или да предприеме 
други действия, които счита за необходими, 
за да осигури отчетността на Средствата по 
безвъзмездната помощ от страна на Главния 
получател и подполучателите и да осъществи 
мониторинг на спазването на условията на 
този договор от страна на Главния получател. 
Главният получател сътрудничи и гарантира, че 
подполучателите по Програмата сътрудничат 
на Глобалния фонд и неговите представители 
при провеждането на такива прегледи, одити, 
оценки и други подобни дейности. 
(ж) Право на достъп. Главният получател 
позволява или осигурява на упълномощени 
представители на Глобалния фонд, негови по­
средници или друго трето лице, упълномощено 
от Глобалния фонд, достъп по всяко време 
до: (i) Счетоводните книги и документация 
по Програмата или друга документация, отна­
сящи се до Програмата, които се съхраняват 
от Главния получател; (ii) помещенията на 
Главния получател или подполучател, където се 
съхраняват Счетоводни книги и документация 
по Програмата или се извършват дейности по 
Програмата; (iii) други обекти, където се дър­
жи документация, свързана с Програмата, или 
се извършват дейности по Програмата; и (iv) 
целия персонал на Главния получател и/или 
подполучатели на Средства от безвъзмездната 
помощ. Главният получател осигурява неговите 
споразумения с подполучатели да включват 
права на достъп на Глобалния фонд по тази 
подточка.
(з) Уведомление. Главният получател уведо­
мява своевременно Глобалния фонд в писмена 
форма за одит или разследваща проверка, 
свързана с дейностите на Главния получател 
или на подполучател.
Член 14. Подполучатели
Съгласно това Споразумение Главният по­
лучател може от време на време да предоставя 
Средства от безвъзмездната помощ на други 
организации или да извършва преки плащания 
на трети лица от името на други организации 
за извършване на дейности по Програмата 
(„подполучатели“), при условие че Главният 
получател:
(а) оценява капацитета на всеки подполуча­
тел да изпълнява дейности по Програмата и да 
се отчита по тях, предоставя така направените 
оценки на Глобалния фонд при поискване 
и избира всеки подполучател въз основа на 
положителна оценка на капацитета на същия 
подполучател да изпълнява дейности по Про­
грамата, които са му възложени, по прозрачен 
и документиран начин;
(б) сключва Споразумение за предоставяне 
на безвъзмездна помощ с всеки подполучател, 
което поражда задължения на подполучателя 
към Главния получател, които са принципно 
еквивалентни на тези на Главния получател по 
това Споразумение и които са разработени с 
цел да улеснят спазването от страна на Главния 
получател на условията на това Споразумение; 
тези задължения включват, но не се огранича­
ват само до изискването всеки подполучател 
да използва Средствата от безвъзмездната 
помощ единствено за целите на Програмата, 
но и да полага всички разумни усилия, за да 
гарантира, че Средствата от безвъзмездната 
помощ не се използват за подстрекаване към 
насилие, подпомагане на терористи или свър­
зани с тероризма дейности, за пране на пари 
или за финансиране на организации, за които 
се знае, че подкрепят тероризма или участват 
в пране на пари; 
(в) предоставя при поискване от Глобалния 
фонд копие от всяко Споразумение за предоста­
вяне на безвъзмездна помощ с подполучател; и 
(г) поддържа и спазва система за мониторинг 
на работата на подполучателите и осигурява 
редовна отчетност от тях съгласно това Спо­
разумение.
Главният получател признава и се съгласява, 
че предоставянето на Средствата от безвъзмезд­
ната помощ на подполучатели или плащане 
от името на подполучатели за изпълнение на 
програмни дейности не освобождава Главния 
получател от неговите задължения и отговорно­